# Základná škola, Školská 389, 09413 Sačurov

**Prierezová téma**

**Regionálna výchova**

**a ľudová kultúra**

ISCED 1

 Vypracovala: PaedDr. Jana Humeníková

# Cieľ

Prierezová téma Regionálna výchova a ľudová kultúra úzko súvisí s prierezovou témou Multikultúrna výchova, ale vo svojom obsahu sa ešte hlbšie zaoberá živým a hodnotným hmotným a nehmotným kultúrnym dedičstvom Slovenska. Poznanie svojho regiónu, jeho kultúrneho a prírodného bohatstva prispieva k formovaniu kultúrnej identity a postupnému rozvíjaniu historického vedomia žiakov. Regionálna výchova a ľudová kultúra má potenciál byť súčasťou obsahu všetkých povinných predmetov, najmä prvouky, prírodovedy, vlastivedy, slovenského jazyka a literatúry, výtvarnej výchovy, hudobnej výchovy a etickej výchovy.

Vhodnými formami sú tiež projekty, exkurzie, tematické vychádzky v regióne a pod. Vlastná realizácia prierezovej témy si vyžaduje zmeny aj v procesuálnej zložke výchovy a vzdelávania – vo vyučovacích metódach a organizačných formách.

**Cieľom uplatňovania tejto prierezovej témy je prispieť k tomu, aby žiak:**

* rozširoval a rozvíjal svoje znalosti o historických, kultúrnych a prírodných hodnotách svojho regiónu
* vytváral si pozitívny vzťah k svojmu bydlisku, obci, regiónu a krajine
* rozvíjal svoju národnú a kultúrnu identitu

TEMATICKÉ OKRUHY

 Edukačná činnosť je zameraná na to, aby žiaci v rámci regionálnej výchovy poznali:

**1. Prírodné a historické pamätihodnosti obce a jej najvýznamnejšie**

 **budovy**

* návšteva významných a historických budov v obci
* stretnutie s pamätníkmi (starými rodičmi), besedy, rozhovory so žiakmi o minulosti nášho regiónu
* spoznávanie prírody v našom regióne, využitie poznatkov vo vyučovacom procese
* spoznávanie staviteľských pamiatok v regióne, obci, poznatky využiť v zobrazovaní vo výtvarnej a informatickej výchove
* tvorba zbierky ľudovej hudobnej kultúry, jej prezentácia (piesne, zvyky regiónu, vyčítanky, riekanky a pod.)

**2. Rozvíjať cit ku kráse ľudového umenia**

- navštíviť a rozprávať o významných regionálnych ľudovoumeleckých

 remeselníkoch

* poznávať hodnoty ľudových tradícií (miestne povesti, rozprávky, tradičné sviatky),
* oboznámenie sa s ľudovoumeleckou výrobou v regióne,
* oboznámenie sa s regionálnym ľudovým tanečným a speváckym prejavom
* nacvičiť pieseň, tanec z nášho regiónu
* výtvarné stvárnenie predmetov z prírodných materiálov s regionálnymi ľudovými prvkami (tvorba handrovej bábiky, bábiky zo šúpolia, z vlny, maľovanie kraslíc, práca s drôtom...)
* hra s vytvorenými predmetmi, dramatizácia

 Nakoľko sa vláda Slovenskej republiky zaviazala realizovať Odporúčania na ochranu tradičnej kultúry a folklóru a Generálnou konferenciou UNESCO bol schválený: Dohovor o ochrane nehmotného kultúrneho dedičstva, ako aj Dohovor o ochrane a podpore rozmanitosti kultúrnych prejavov, začlenili sme regionálnu výchovu do vyučovania viacerých predmetov, prostredníctvom ich obsahov, ale aj formou projektov vlastivedných výletov a exkurzií.

**Vhodnými sú najmä predmety:**

* výtvarná výchova
* hudobná výchova
* etická výchova
* slovenský jazyk a literatúra
* vlastiveda
* prírodoveda
* informatika
* prvky regionálnej výchovy sú vo všetkých predmetoch

 Súčasťou regionálnej výchovy sú **vlastivedné vychádzky a zájazdy.** Plán ich činnosti je súčasťou plánu práce školy.

**Projekty:**

* Môj rodný kraj – ročníková projekt v 3. ročníku – predmet vlastiveda spoznávanie prírodnej pamiatky Zapikán a miest Humenné a Vranov nad Topľou ( VLA, SJL, IFV, HUV, VYV)
* Mesiac úcty k starším – beseda s významnými regionálnymi osobnosťami, rozhovor o minulosti, kultúre a tradíciách obce (SJL, VLA)
* Sačurovské nevesty – beseda s miestnym speváckym súborom (HUV)
* Mikuláš u pána starostu – prijatie nulťákov a prvákov u pána starostu (SJL, HUV, VYV)
* Vianočná akadémia – ľudové hudobné a tanečné vystúpenia (HUV, krúžky)
* Deň učiteľov – vystúpenia žiakov (SJL, HUV, VYV)
* Sadenie mája – regionálne tradície, postavenie mája pred školou (HUV)
* Deň matiek – vystúpenia žiakov (SJL, HUV, VYV)
* Európsky deň jazykov – predstavenie regiónu i vlastnej obce prostredníctvom telemostu žiakom českej školy z obce Dolní Rožínka, natočenie dvoch videí:

 – videá sme natočili so žiakmi 3. a 4. ročníka - ľudový tanec Karička a školská Hymna sačurovských žiakov